CELEX: 31985D0163
Language: el
Date: 1985-02-06 00:00:00
Title: 85/163/ΕΟΚ: Απόφαση της Επιτροπής της 6ης Φεβρουαρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31985D0163

85/163/ΕΟΚ: Απόφαση της Επιτροπής της 6ης Φεβρουαρίου 1985 σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 063 της 02/03/1985 σ. 0023 - 0025 Ισπανική ειδική έκδοση: Κεφάλαιο 03 τόμος 33 σ. 0231  Πορτογαλική ειδική έκδοση : Κεφάλαιο 03 τόμος 33 σ. 0231 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Φεβρουαρίου 1985  σχετικά με ορισμένα μέτρα προστασίας κατά του αφθώδους πυρετού στην Ιταλία  (85/163/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/644/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με την οδηγία 84/643/ΕΟΚ (4), και ιδίως το άρθρο 8,  την οδηγία 80/215/ΕΟΚ της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών των προϊόντων με βάση το κρέας (5), όπως τροποποιήθηκε τελευταία με την οδηγία 81/476/ΕΟΚ (6), και ιδίως το άρθρο 7,  Εκτιμώντας:  ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να αποτελέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων, όσο και των προϊόντων με βάση το κρέας·  ότι, εξαιτίας αυτής της επιδημίας αφθώδους πυρετού, η Επιτροπή εξέδωσε στις 14 Δεκεμβρίου 1984 την απόφαση 85/40/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία (7)·  ότι η εξέλιξη της ασθένειας ανάγκασε την Επιτροπή να εκδώσει, στις 14 Ιανουαρίου 1985, την απόφαση 85/108/ΕΟΚ (8), όπως τροποποιήθηκε τελευταία από την απόφαση 85/116/ΕΟΚ (9)·  ότι, λόγω των μέτρων που εφαρμόζονται και των ενεργειών που διεξάγονται από τις ιταλικές αρχές, ιδίως όσον αφορά τον εμβολιασμό κατά του αφθώδους πυρετού, η ασθένεια εντοπίζεται σε καθορισμένα τμήματα του εδάφους·  ότι ο αφθώδης πυρετός δεν διαπιστώθηκε πλέον σε ορισμένα μέρη του εδάφους της Ιταλίας· ότι η προθεσμία που έληξε, καθώς και τα μέτρα που εφαρμόστηκαν από τις ιταλικές αρχές μπορούν δικαιολογήσουν τη μερική άρση των απαγορεύσεων στις συναλλαγές των κρεάτων που λαμβάνονται από ζώα τα οποία σφάχτηκαν μετά την 1η Φεβρουαρίου 1985 και για τα προϊόντα με βάση το κρέας και παρασκευασμένα με τα κρέατα αυτά·  ότι, με την ευκαιρία αυτή, πρέπει να καθοριστεί η αναγκαία προθεσμία για θέσπιση των διατάξεων που είναι αναγκαίες για την αποκατάσταση των συναλλαγών και την ενίσχυση των εγγυήσεων·  ότι τα κρέατα που λαμβάνονται από ζώα που έχουν σφαγεί πριν από την 1η Νοεμβρίου 1984 δεν μπορούν να μεταδώσουν την ασθένεια ·  ότι τα φορτηγά αυτοκίνητα που μεταφέρουν ή έχουν μεταφέρει ζώντα ζώα μπορούν να αποτελούν σημαντικό παράγοντα μετάδοσης της ασθένειας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη απαγορεύουν την εισαγωγή, στην επικράτειά τους, βοοειδών και χοιροειδών που προέρχονται από το τμήμα του εδάφους της Ιταλίας που καθορίζεται στο παράρτημα.  2. Το πιστοποιητικό που προβλέπεται στην οδηγία 64/432/ΕΟΚ και συνοδεύει τα ζώα που προέρχονται από την Ιταλία πρέπει να συμπληρώνεται με την εξής ένδειξη: «Ζώα σύμφωνα με την απόφαση της Επιτροπή της 6ης Φεβρουαρίου 1985».  Άρθρο 2  1. Τα κράτη μέλη απαγορεύουν την εισαγωγή, στην επικράτειά τους, νωπών κρεάτων βοοειδών, χοιροειδών, προβατοειδών και αιγοειδών που προέρχονται από το τμήμα του εδάφους της Ιταλίας που καθορίζεται στο παράρτημα ή έχουν ληφθεί από ζώα που προέρχονται από το τμήμα αυτό του εδάφους και έχουν σφαγεί εκτός αυτού του εδάφους.  2. Ωστόσο, οι απαγορεύσεις που προβλέπονται στην παράγραφο 1 εφαρμόζονται στα κρέατα που λαμβάνονται από ζώα που έχουν σφαγεί πριν από την 1η Νοεμβρίου 1984.  3. Το πιστοποιητικό υγείας που προβλέπεται από την οδηγία 64/433/ΕΟΚ του Συμβουλίου της 26ης Ιουνίου 1964 σχετικά με προβλήματα υγειονομικού ελέγχου στον τομέα των ενδοκοινοτικών συναλλαγών για τα νωπά κρέατα (1), και συνοδεύει τα νωπά κρέατα που εξάγονται από την Ιταλία, πρέπει να συμπληρωθεί, ανάλογα με την περίπτωση, με την εξής ένδειξη: «Κρέατα σύμφωνα με την απόφαση της Επιτροπής της 6ης Φεβρουαρίου 1985».  Άρθρο 3  1. Τα κράτη μέλη απαγορεύουν την εισαγωγή, στην επικράτειά τους, προϊόντων με βάση κρέατα τα οποία δεν έχουν υποστεί μία από τις επεξεργασίες που αναφέρονται στο άρθρο 4 παράγραφος 1 της οδηγίας 80/215/ΕΟΚ, που προέρχονται από το τμήμα του εδάφους της Ιταλίας το οποίο καθορίζεται στο παράρτημα, ή παρασκευάζονται με κρέατα που λαμβάνονται από ζώα τα οποία προέρχονται από το τμήμα αυτό του εδάφους και σφάζονται εκτός αυτού του εδάφους.  2. Ωστόσο, οι απαγορεύσεις που προβλέπονται στην παράγραφο 1 δεν εφαρμόζονται στα προϊόντα που παρασκευάζονται με βάση τα κρέατα τα οποία λαμβάνονται από ζώα που έχουν σφαγεί πριν από την 1η Νοεμβρίου 1984.  3. Το πιστοποιητικό υγείας που προβλέπεται από την οδηγία 77/99/ΕΟΚ του Συμβουλίου της 21ης Δεκεμβρίου 1976 σχετικά με προβλήματα υγειονομικού ελέγχου στον τομέα των ενδοκοινοτικών συναλλαγών των προϊόντων με βάση το κρέας (2), και συνοδεύουν τα προϊόντα με βάση τα κρέατα που αναφέρονται στην παράγραφο 1 και εξάγονται από την Ιταλία, πρέπει να συμπληρωθεί, ανάλογα με την περίπτωση, με την εξής ένδειξη: «Προϊόντα σύμφωνα με την απόφαση της Επιτροπής της 6ης Φεβρουαρίου 1985».  Άρθρο 4  Τα κράτη μέλη φροντίζουν ώστε τα φορτηγά αυτοκίνητα που προέρχονται από την Ιταλία και μεταφέρουν ζώντα ζώα να υποβάλλονται σε απολύμανση πριν να εισέλθουν στο έδαφος ενός άλλου κράτους μέλους και το αργότερο κατά την είσοδό τους.  Άρθρο 5  Τα κράτη μέλη τροποποιούν τα μέτρα που εφαρμόζονται στις συναλλαγές για να τα καταστήσουν σύμφωνα με την παρούσα απόφαση από τις 8 Φεβρουαρίου 1985. Ενημερώνουν σχετικά αμέσως την Επιτροπή.  Άρθρο 6  Η Επιτροπή παρακολουθεί την εξέλιξη της κατάστασης και η παρούσα απόφαση θα τροποποιηθεί, ενδεχομένως, συναρτήσει αυτής της εξέλιξης.  Άρθρο 7  Η απόφαση 85/108/ΕΟΚ της Επιτροπής της 14ης Ιανουαρίου 1985 καταργείται.  Άρθρο 8  Η παρούσα απόφαση απευθύνεται στα κράτη μέλη.  Βρυξέλλες, 6 Φεβρουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 339 της 27. 12. 1984, σ. 30.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 339 της 27. 12. 1984, σ. 27.  (5) ΕΕ αριθ. L 47 της 21. 2. 1980, σ. 4.  (6) ΕΕ αριθ. L 186 της 8. 7. 1981, σ. 20.  (7) ΕΕ αριθ. L 16 της 19. 1. 1985, σ. 46.  (8) ΕΕ αριθ. L 44 της 14. 2. 1985, σ. 34.  (9) ΕΕ αριθ. L 46 της 15. 2. 1985, σ. 45.  (1) ΕΕ αριθ. 121 της 29. 7. 1964, σ. 2012/64.  (2) ΕΕ αριθ. L 26 της 31. 1. 1977, σ. 85.   ΠΑΡΑΡΤΗΜΑ  1. Τμήματα του εδάφους που αποτελούν αντικείμενο περιορισμού στις συναλλαγές ζώντων ζώων:  - επαρχίες Bologna, Brescia, Cremona, Cuneo, Mantova, Modena, Ragusa και Reggio-Emilia,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού που διαπιστώθηκε μετά την 1η Ιανουαρίου 1985.  2. Τμήματα του εδάφους που αποτελούν αντικείμενο περιορισμού στις συναλλαγές νωπών κρεάτων και προϊόντων με βάση το κρέας:  α) για τα κρέατα που λαμβάνονται από ζώα που έχουν σφαγεί μετά την 1η Νοεμβρίου 1984 και πριν από την 1η Φεβρουαρίου 1985 καθώς και για τα προϊόντα με βάση το κρέας που έχουν παρασκευαστεί με αυτά τα κρέατα:  - επαρχίες Bologna, Brescia, Cremona, Cuneo, Mantova, Modena, Ragusa και Reggio-Emilia,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού·  β) για τα κρέατα που λαμβάνονται από ζώα τα οποία έχουν σφαγεί μετά την 1η Φεβρουαρίου 1985 και για τα προϊόντα με βάση το κρέας, τα οποία έχουν παρασκευαστεί με τα κρέτα αυτά:  - επαρχίες Brescia, Cremona, Cuneo, Mantova και Ragusa,  - τα τμήματα του εδάφους των επαρχιών Bologna, Modena και Reggio-Emilia, που βρίσκονται σε ακτίνα 2 χιλιομέτρων από την εστία του αφθώδους πυρετού,  - κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού μετά την 1η Ιανουαρίου 1985.